Diari Oficial de la Generalitat Valenciana


Sumari del DOGV 4166, del 11-01-2002 (2002/155)

CORRECCIÓ d'errades a l'Ordre de 17 de desembre de 2001, de la Conselleria de Benestar Social, per la qual es convoquen ajudes destinades a subvenir a la realització, per part d'entitats locals de la Comunitat Valenciana, d'activitats d'assessorament i atenció jurídica a la dona, en el marc del Pla d'Igualtat d'Oportunitats entre Hòmens i Dones del Govern Valencià, publicada en el DOGV 4.152, de 20 de desembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4166

Data del DOGV
:   11-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/155


Data del document
:   21-12-2001

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * administració local
    * ajuda pública
    * suport econòmic
    * dona
    * assessor jurídic

CORRECCIÓ d'errades a l'Ordre de 17 de desembre de 2001, de la Conselleria de Benestar Social, per la qual es convoquen ajudes destinades a subvenir a la realització, per part d'entitats locals de la Comunitat Valenciana, d'activitats d'assessorament i atenció jurídica a la dona, en el marc del Pla d'Igualtat d'Oportunitats entre Hòmens i Dones del Govern Valencià, publicada en el DOGV 4.152, de 20 de desembre. [2002/155]
  
S'han detectat en la publicació de l'Ordre referida, les següents omissions o errors de transcripció:
  
1. En la disposició addicional primera, en el seu primer paràgraf, on diu:
  
«La concessió de les subvencions que regula aquesta ordre de convocatòria estarà condicionada a la verificació de l'existència prèvia de crèdit adequat i suficient en el pressupost de l'exercici pressupostari de 2002, per al finançament de l'objecte d'aquesta convocatòria.»
  
Ha de dir:
  
«La concessió de les subvencions que regula aquesta ordre de convocatòria s'inclou en l'aplicació pressupostària 53.30.33.4732.946.32.9 i estarà condicionada a la verificació de l'existència prèvia de crèdit adequat i suficient en el pressupost de l'exercici pressupostari de 2002, per al finançament de l'objecte d'aquesta convocatòria»
  
2. en la base cinquena de l'annex I, on diu:
  
«Cinquena. Quantia de les ajudes.
  
L'import màxim que caldrà concedir a cada entitat local per a subvenir a la realització de les activitats que constitueixen l'objecte de finançament d'aquesta ordre es fixarà en funció de la resolució que publique la Conselleria de Benestar Social, en el Diari Oficial de la Generalitat Valenciana, on s'especifique la línia i l'import global que es destina al finançament de les ajudes, segons consta en la primera de les disposicions addicionals d'aquesta ordre.
  
L'import de les ajudes es distribuirà proporcionalment a la quantitat d'atencions que s'hagen realitzat durant l'exercici anterior, en aquest cas el de 2001.»
  
Ha de dir:
  
«L'import màxim que caldrà concedir a cada entitat local per a subvenir a la realització de les activitats que constitueixen l'objecte de finançament d'aquesta ordre serà de 6.010,12 euros, i podrà, no obstant això, incrementar-se aquesta quantia màxima en el cas que alguna de les entitats locals que reuneixen els requisits no participe en aquesta convocatòria d'ajudes.
  
Aquest increment serà el resultat de prorratejar entre les entitats beneficiàries, d'acord amb el criteri de valoració establit en la base quarta, aquella quantitat que haja quedat com a romanent en no participar alguna de les entitats locals que poden sol·licitar les ajudes.»
  
3. En la base onze de l'annex I, apartat b) subapartat 1, en la seua part final, on diu:
  
«- fins al 20 de gener»
  
Ha de dir
  
«- fins al 15 de desembre»
  
A més d'allò que s'ha indicat se suprimeix en la seua totalitat el subapartat 2 de l'apartat b) de la mateixa base.
  
4. En el model de sol·licitud, annex II, a què es refereix a la base sisena de la convocatòria, en el seu apartat D, on diu «PTA», ha de dir «euros».
  
Aquesta publicació no modifica les bases normatives de la convocatòria, ni el termini de sol·licitud establit en publicar-la en el DOGV núm 4.152, que va començar a comptar des de la mencionada publicació.
  
València, 21 de desembre de 2001
  
El conseller de Benestar Social